Búa til land

Markmiðið er að styrkja samvinnu innan hóps. Nemendur þurfa að vinna saman að því að mynda þjóð/búa til land. Nemendur þurfa blöð/arkir og liti. Tveir til tíu nemendur vinna saman.

Framkvæmd:

Nemendur þurfa að búa til land frá grunni, mynda ríkistjórn, nefna landið, búa til fána, finna þjóðareinkenni, t.d. þjóðarfugl (koma með fuglabók), þjóðarblóm (koma með blómabók), búa til þjóðsöng og texta, setja fram mikilvæg lög í landinu og finna störf.

Nemendur koma verkefninu frá sér á stórum pappír og kynna það fyrir framan bekkinn.

Umræðuefni:

* Hvernig voru ákvarðanir teknar?
* Eru allir ánægðir með niðurstöðuna og það sem var ákveðið? Af hverju ekki?
* Hvaða hlutverk hafði hver og einn þegar ákvarðanir voru teknar?
* Hvernig vitið þið hvort hópurinn ykkar var góður í að taka ákvarðanir?
* Af hverju er það mikilvægt að geta tekið sameiginlegar ákvarðanir?
* Hvað þurfið þið að gera til að bæta samvinnu?